
U  I M E  R E P U B L I K E  H R V A T S K E

R J E Š E N J E


TRGOVAČKI SUD U BJELOVARU, po višem sudskom savjetniku Siniši Rajnoviću, u skraćenom stečajnom postupku nad dužnikom TAEKWONDO KLUB – KONDOR, Zagreb, Keseri 4F, OIB: 20505918815, registarski broj: 21000146, 22. kolovoza 2017. 
	

r i j e š i o  j e


Skraćeni stečajni postupak nad dužnikom TAEKWONDO KLUB– KONDOR, Zagreb, Keseri 4F, OIB: 20505918815, registarski broj: 21000146, se obustavlja. 


Obrazloženje


Financijska agencija, RC Zagreb, Podružnica Zagreb, podnijela je Trgovačkom sudu u Zagrebu 16. veljače 2017. zahtjev za provedbu skraćenog stečajnog postupka nad dužnikom TAEKWONDO KLUB – KONDOR, Zagreb, koji je zaprimljen pod brojem St-558/2017. 

Temeljem rješenja predsjednika Visokog trgovačkog suda Republike Hrvatske poslovni broj 31 Su-525/17 od 26. lipnja 2017. Trgovački sud u Bjelovaru određen je kao drugi stvarno nadležni sud za postupanje u ovom predmetu. 

Uz podnesak od 21. kolovoza 2017. dužnik je dostavio potvrdu FINE o blokadi računa i novčanih sredstava od 18. kolovoza 2017. i naveo da dužnik nema nepodmirenih obveza. Predložio je obustavu postupka.

Iz priložene potvrde FINE (list 11) proizlazi da na dan izdavanja potvrde nije evidentirana blokada računa dužnika te ne postoji stečajni razlog nesposobnosti za plaćanje iz čl.6. Stečajnog zakona ("Narodne novine" broj 71/15, dalje: SZ) i sud je, temeljem čl. 433. SZ-a, skraćeni stečajni postupak obustavio.

U Bjelovaru, 22. kolovoza 2017. 

VIŠI SUDSKI SAVJETNIK
       SINIŠA RAJNOVIĆ v.r.

Za točnost otpravka-
ovlašteni službenik
     Željka Vitez




POUKA O PRAVNOM LIJEKU: Protiv ovog rješenja može se podnijeti žalba u roku od 8 dana od dostave rješenja, na Visoki trgovački sud RH u Zagrebu, a putem ovoga suda (čl.19. st.1. i 2. SZ). Dostava se smatra obavljenom istekom osmog dana od dana objave ovog rješenja na e-oglasnoj ploči suda (čl.12. st.1. SZ). Žalba se podnosi u tri primjerka.

